Sê 'ek's lief vir jou' met dié 10 sjokolade-lekkernye | SARIE
Sê 'ek's lief vir jou' met dié 10 sjokolade-lekkernye
As jy nie tyd het om roomys te maak nie, gebruik sommer winkelroomys. Die kersies is wel 'n moet!
155 ml strooisuiker
125 g bevrore of vars bessies van jou keuse, verpulp sjokoladesous
200 g glanskersies met stingels
Bring room en vanieljegeursel tot kookpunt. Klits eiergele en 30 ml strooisuiker saam in 'n glasbak. Voeg warm room by eiergele terwyl jy roer. Plaas glasbak op 'n kastrol met kookwater wat stadig prut - die bodem van die bak moenie aan die water raak nie.Roer stadig totdat eiervla-mengsel die agterkant van 'n houtlepel bedek, sowat 8 - 10 minute. Laat afkoel tot heeltemal koud.
Klits eierwitte tot sagte punte vorm. Voeg res van strooisuiker stadig by terwyl jy klits en hou aan klits totdat blink, stywe punte vorm. Vou eierwitte en verpulpte bessies by koue eiervla in. Gooi mengsel in 'n bak wat jy in die vrieskas kan plaas en vries oornag. Bring room vir sjokoladesous tot kookpunt en gooi oor gekapte sjokolade.Roer tot gesmelt. Skep balle roomys in nagereg-glase en sit voor saam met sjokoladesous en kersies.
Resep: Herman Lensing
180 g (225 ml) suiker
100 g goeiegehaltewitsjokolade, in blokke gebreek
versiersuiker om te sif
Sit sjokolade-sirkels in 'n glasbak wat oor 'n kastrol sal pas. Tap water in die kastrol, bring tot kookpunt en haal van hitte af. Plaas bak oor kastrol – dis baie belangrik dat die bak nie aan die warm water raak nie. Roer so elke nou en dan tot gesmelt.
Smeer sjokolade op 'n bakplaat wat met bakpapier uitgevoer is of 'n marmerblad. Laat sjokolade heeltemal hard word. Neem 'n lang skerp mes en plaas met lemkant bo-op die sjokolade. Hou die mes met albei hande – een aan die handvatsel en die ander hand aan die punt van die mes. Trek die mes na jou toe en só sal die skaafsels of krulle vorm.
Verhit oond tot 180 °C. Plaas bier, botter en kakao in middelslag- pot. Bring tot net onder kookpunt oor lae hitte. Roer tot botter gesmelt is. Sif meel, strooisuiker, bakpoeier en sout saam in middelslag-mengbak. Klits eiers en room by biermengsel. Voeg mengsel by droë bestanddele en meng tot gladde beslag. Verdeel tussen 3 x 20 cm-losboom-koekpanne, wat met kleefwerende kossproei gespuit is. Bak 35 – 40 minute of tot 'n toetspen skoon uitkom. Keer uit op afkoelrak. Laat heeltemal afkoel. Sny koeklae se bokante met skerp mes gelyk.
Bring room tot kookpunt en gooi oor sjokolade. Roer tot glad. Plaas eerste laag koek op opdienbord en smeer 1/3 van roomkaas oor. Herhaal met res van koeklae en roomkaas. Gooi sjokoladesous oor en laat stol. Sit voor.
Bier en kosgeure behoort by mekaar te pas en sekere eienskappe te deel. Die bitter van hop werk bv. goed met geregte wat lig gekrui is.
Die sterkte van die bier en die sterkte van die kos moet ooreenstem. Ligte geregte soos slaai pas by ligter biersoorte, en omgekeer.
Lager pas by dieselfde geregte as witwyn en ale weer by dié wat goed saam met rooiwyn werk.
As jy die regte kos-pasmaat vir bier soek, moet jy soetheid, bitterheid, gasinhoud en rykheid in ag neem.
Hoe bitterder die bier smaak as gevolg van sy hop-inhoud, hoe lewendiger moet die kos wees om nie oorweldig te word nie.
Die kos-en-bier-kombinasie hoef mekaar nie altyd aan te vul nie. Soms werk teenoorgestelde smake ewe goed.
By geregtemet swaarder smake soos kerries en bredies kan bier met 'n hoër alkohol-inhoud gedrink word.
Bron SAB-brouer Denis da Silva
Witsjokolade-truffels & vars kersies gedoop in witsjokolade
Sit suiker en water in 'n diep pan. Laat smelt oor lae hitte. Moenie roer nie, maar skud die pan so elke nou en dan. Laat kook tot suiker 'n karamelkleur kry. Haal van hitte af en voeg haselneute by. Meng goed. Gooi uit op 'n bakplaat wat uitgevoer is met goed gesmeerde bakpapier. Laat heeltemal koud en hard word.
Breek pralien in stukke, kap baie fyn in 'n voedselverwerker en hou eenkant. Verhit room tot net voor kookpunt en gooi oor witsjokolade. Roer van tyd tot tyd tot gesmelt. Laat afkoel en voeg fyngekapte pralien by.
Plaas witsjokolade-sirkels in 'n glasbak wat oor 'n kastrol met water sal pas. Bring water tot kookpunt en haal van hitte af. Sit bak op kastrol – dis baie belangrik dat die bak nie aan die warm water raak nie. Roer nou en dan tot gesmelt. Gebruik 'n klein kwassie en verf 'n silikoonvorm met die gesmelte sjokolade. Verf nog 'n laag. Laat sjokolade hard word.
Skep van pralien-vulsel in vorms en maak gelyk. Sit in yskas tot hard. Keer versigtig uit. Gebruik nog 'n bietjie gesmelte sjokolade om twee vorms aan mekaar te sit en truffels te vorm. Hou in yskas tot benodig.
Vir die Kersies gedoop in witsjokolade.
Smelt van die witsjokoladesirkels oor 'n kastrol (sien metode in truffel-resep). Doop vars kersies so halfpad in die sjokolade en laat hard word op 'n bakplaat wat met bakpapier uitgevoer is.
2 liter roomys van jou keuse
Verhit oond tot 150 °C. Voer 'n bakplaat van 33,5 x 23,5 x 1,5 cm uit met bakpapier. Spuit met kleefwerende kossproei. Plaas al die bestanddele van die koek-mengsel in die mengbak van 'n elektriese menger. Meng goed teen medium-spoed. Gooi mengsel in pan en plaas in oond. Bak 1 uur. Toets met dun pennetjie om seker te maak dis gaar – pennetjie moet skoon uitkom.
Haal uit en laat eers sowat 10 minute afkoel in pan. Keer versigtig uit op afkoelrak en laat verder afkoel. Voer 'n terrienbak van sowat 32 cm of 'n broodpan uit met kleefplastiek. Sny 'n stuk van die afgekoelde koek af wat groot genoeg is om onderin die terrienbak te pas, plus nog 'n stuk wat netjies bo-op die mousse-vulsel sal pas. Hou eenkant.
Klits eierwitte tot sagte punte vorm terwyl jy die strooisuiker geleidelik byvoeg. Hou aan klits tot blink en styf. Hou eenkant terwyl jy die room tot sagte punte klits. Spuit 'n broodpan van 12 x 22 cm met kleefwerende kossproei. Vou helfte van die witsjokolade in die eierwitmengsel in, gevolg deur helfte van die room. Gooi in die pan en maak gelyk.
Vou nou die res van die eierwitmengsel in die donkersjokolade in en voeg orige room by. Gooi bo-oor die witsjokolade-mousse. Sny die Madeira-koek in dun skyfies en plaas bo-op die donker mousse. Laat stol vir sowat 3 - 4 uur of oornag. Keer uit en versier met die sjokolade-skulpe.
Dis die naam vir roomys met 'n sjokolade-omhulsel. Daar is gewoonlik 'n verrassing in die middel – myne is 'n sjokoladebal.
• 500 g sjokoladesirkels
• 12 sjokoladeballe
• 60 g fudge, in blokke gebreek
Stap 1. Plaas sjokolade in 'n bak wat oor 'n kastrol sal pas. Gooi water in die kastrol, maar maak seker dat die water nie aan die bak sal raak nie. Bring water tot kookpunt sonder die bak met sjokolade. Wanneer water kook, skakel oondplaat af en plaas bak met sjokolade bo-op. Roer nou en dan tot sjokolade gesmelt het.